Opći izbori u Bosni i Hercegovini 2026 - Predsjedništvo Bosne i Hercegovine

**Opći izbori u Bosni i Hercegovini 2026. za članove Predsjedništva Bosne i Hercegovine** su predsjednički izbori koji će se održati 4. oktobra 2026, na osnovu Izbornog zakona Bosne i Hercegovine. Na izborima biraju se, osim članova Predsjedništva BiH, zastupnici Zastupničkog doma Parlamentarne skupštine Bosne i Hercegovine i Zastupničkog doma Parlamenta Federacije BiH, poslanici Narodne skupštine Republike Srpske, predsjednik i potpredsjednici Republike Srpske, te zastupnici u skupštinama kantona Federacije Bosne i Hercegovine.

Članovi Predsjedništva BiH biraju se iz dvije izborne jedinice koje se odnose na tri glavne etničke grupe, odnosno konstitutivna naroda (Federacija BiH - Bošnjaci i Hrvati, Republika Srpska - Srbi), na četverogodišnji mandat. Izbori se provode po principu jednostavne većine (*first-past-the-post*), gdje kandidat s najvećim brojem glasova iz etničke grupe postaje član Predsjedništva iz te etničke grupe. Svaki građanin s pravom glasa u Federaciji BiH može glasati za jednog Bošnjaka ili jednog Hrvata, dok građani Republike Srpske glasaju za srpskog kandidata. Redoslijed rotiranja ide po broju najviše osvojenih glasova.

Ovo bi trebali biti prvi izbori u historiji Bosne i Hercegovine na kojima će se službeno koristiti nove izborne tehnologije, nakon uspješnog obavljenog pilot projekta na lokalnim izborima 2024. Ove tehnologije bi osigurale i ojačale što veći integritet izbora širom države. Međutim, Centralna izborna komisija Bosne i Hercegovine (CIKBiH) je još uvijek u postupku javne nabavke opreme (sistema za biometrijsku identifikaciju birača i skeniranje glasačkih listića), ali smatraju da će ista biti osigurana do izbora.

Implementacija ovih tehnologija proizašla je iz odluku o izmjenama Izbornog zakona od strane Christiana Schmidta, Visokog predstavnika za Bosnu i Hercegovinu dana 26. marta 2024. U odluci, između ostalog, podrazumijeva se uvođenje izbornih tehnologija, poput elektronskog prebrojavanja glasačkih listića, elektronska identifikacija birača i videonadzor (snimanje biračkih mjesta i centara za brojanje). Odlukom je eksplicitno isključeno elektronsko glasanje.

## Kandidati 
### Objavljene kandidature 
Iako prijave na izbore još uvijek nisu počele, nekolicina pojedinaca su već objavili svoje kandidature.

#### Član Predsjedništva BiH iz reda bošnjačkog naroda 
#### Član Predsjedništva BiH iz reda hrvatskog naroda 
## Također pogledajte 
* Izbori u Bosni i Hercegovini
** Izbori u Republici Srpskoj
* Centralna izborna komisija Bosne i Hercegovine
* Predsjedništvo Bosne i Hercegovine
* Opći izbori u Bosni i Hercegovini 2026.
** Izbori za zastupnike u Zastupnički dom Parlamentarne skupštine Bosne i Hercegovine
** Izbori u Federaciji Bosne i Hercegovine
*** Izbori za zastupnike u Zastupnički dom Parlamenta Federacije Bosne i Hercegovine
*** Izbori za zastupnike u skupštine kantona Federacije Bosne i Hercegovine
** Izbori u Republici Srpskoj
*** Izbori za predsjednika Republike Srpske
*** Izbori za poslanike u Narodnoj skupštini Republike Srpske

## Reference 
## Vanjski linkovi 
* Službena stranica Centralne izborne komisije Bosne i Hercegovine

Predsjedništvo Bosne i Hercegovine
2026.